寄弟詩（唐末，盧拾遺議與鄭中舍延休作贅，三年不歸陝下。其兄誥以詩讓之，詩意甚乖昆仲之禮。盧議呈其太山中舍，幷女遣之。誥寄弟詩曰：）
作者：盧誥
朝代：唐

paragraphs: 三年作贅在京城，著箇緋衫倚勢行。
夜夜貪憐紅粉女，朝朝渾忘白頭兄。
親情別後饑寒死，僕使歸來氣宇生。
世上可能容此事，算來天道不分明。
（《鑑誡錄》八《非告勒》）（〖1〗鄭延休官中書舍人爲咸通末年事，詳岑仲勉《翰林學士壁記注補》十二，因知盧誥即其時人。
）。